
כיבוש יפו

יפו, על 90,000 תושביה, הייתה העיר הערבית הגדולה בארץ ולה גבול ארוך ומפותל עם שכנתה תל-אביב. עם פרוץ מעשי האיבה למחרת ה29- בנובמבר 1947, הירבו צלפים ערבים לירות לעבר שכונות הספר והצליחו לשתק חלקים ניכרים מהעיר העברית. בחמשת החודשים הראשונים אחרי החלטת האו"ם, הגיע מספר ההרוגים היהודיים לעשרות ומספר הפצועים - למאות. אלפי פליטים יהודים, שנאלצו לנטוש את בתיהם, שוכנו בבתי-ספר ומוסדות ציבור. הצליפות וההפגזות לא זו בלבד שגרמו לפינוי השכונות הדרומיות מתושביהן, אלא ריתקו כוחות רבים להגנתה של תל-אביב. 
באפריל 1948 כבר היה ברור כי עם צאת הבריטים את הארץ תצטרף מצרים למערכה נגד המדינה העברית שתקום. יפו, שעל-פי תוכנית החלוקה הייתה אמורה להיות חלק מן המדינה הערבית, נועדה לשמש בסיס לפעולה ימית לצבא המצרי ולהביא את המלחמה לתוככי תל-אביב. נוכח האפשרות הזו, עובדה במטה ההגנה תוכנית לכיתורה של יפו על-ידי כיבוש הכפרים הערביים ששכנו מדרום לעיר (אבו-כביר, ג'בליה ותל-א-ריש). ההנחה הייתה כי הכיתור יביא לכניעתה של יפו, אלא שנותרה בעיית קיומו של הנמל, שאיפשר חדירת צבא מצרי דרך הים. כדי לסכל אפשרות זו, וכן כדי לשחרר כוחות לחזיתות האחרות, החליט מטה האצ"ל לכבוש את יפו עוד לפני צאת הבריטים את הארץ. 
להחלטה זו הייתה גם מטרה מדינית - לצרף את יפו לשטח מדינת ישראל, ועל ידי כך למנוע את עצמאותה המדינית. הבריטים מצדם השאירו ביפו כוח צבאי שהיה אמור להעביר, בבוא העת, את השלטון בעיר לידי הערבים.
ביום שבת, ה24- באפריל 1948, התכנסו ב"מחנה דב" ברמת-גן 600 מלוחמי האצ"ל. הייתה זו הפעם הראשונה שמספר כה גדול של לוחמים מתכנס בגלוי והיה ברור שיוצאים לפעולה גדולה. לאחר חלוקת הנשק הסתדרו הלוחמים למסדר שבו הופיע, לראשונה בגלוי, מפקד הארגון מנחם בגין XE "בגין:מנחם" . בנאום קצר אמר בגין XE "בגין:מנחם" :
[...] חיילי המעמד [כינוי לאצ"ל]!

 אנו יוצאים לכבוש את יפו. אנו יוצאים לאחד הקרבות המכריעים במערכה על עצמאות ישראל. דעו מי עומד לפניכם, זכרו את מי השארתם מאחוריכם. לפניכם אויב אכזרי שקם לכלותנו. מאחוריכם הורינו, אחינו, ילדינו. הכו באויב. לקלוע היטב. לחסוך בתחמושת. בקרב אל תדעו רחמים לאויב, כשם שהוא אינו יודע רחמים כלפי בני עמנו. על נשים וילדים לחמול. מי שמרים ידיו לאות כניעה, הצל את נפשו. שבוי הוא בידיכם, לא תפגעו בו... 
אחריו דיבר עמיחי פאגלין XE "פאגלין:עמיחי (\"גידי\")"  ("גידי XE "גידי:עמיחי פאגלין" ") (קצין המבצעים של הארגון), שנתמנה מפקד המבצע כולו. הוא הסביר את דרכי הביצוע וסיפר כי לפני ההסתערות יבצעו הרגמים "ריכוך" באמצעות הנחתת אלפי פגזים ממרגמת "3.  מפקדי הפלוגות השלימו את ההסבר המפורט ובמצב רוח מרומם עלו הלוחמים על המכוניות בדרכם לחזית. 

הפעולה אמורה הייתה להתחיל בשעות הלילה, אולם משום שהיערכות הכוחות נתארכה, החלה ההתקפה בשעות הבוקר של ה25- באפריל. הרגמים פתחו בהרעשה כבדה לעבר מרכז יפו ואזור הנמל ולאחר זמן קצר יצאו שתי פלוגות לעבר היעדים שנקבעו מראש - האחת לעבר פסי הרכבת והשנייה לכיוון הים. 
שני הכוחות נתקלו באש עזה של לוחמים ערבים שהתבצרו היטב בהריסות הבתים. לאחר קרב קשה, בו הייתה לערבים עדיפות בעוצמת האש, נסוגו שתי הפלוגות לבסיס-היציאה. בדיון שנערך במטה המבצע התברר כי בידי הפיקוד לא הייתה הערכה נכונה של גודל כוחות האויב וחוזק הביצורים שבנה. הוחלט לשלוח חבלנים כדי לפוצץ את עמדות האויב, ולאחר הפיצוץ הייתה אמורה יחידת רגלים להשתלט על העמדות המופצצות.
למחרת היום, בשעות הבוקר, יצאו היחידות לדרך, אולם גם הפעם לא האירה להם ההצלחה פנים. הלוחמים נתקלו באש מקלעים עזה, ואף באש מנשק אנטי-טנקי שהובא לחזית בידי הבריטים. החבלנים הצליחו אומנם לפוצץ כמה מעמדות האויב, אולם יחידות הרגלים לא הצליחו לכבוש אותן. בינתיים נמשכה ההפגזה ובהלה נוראה אחזה בתושבי יפו. בעיר השתרר תוהו ובוהו והחלה מנוסה המונית בים וביבשה.
אותו יום, ב26- באפריל 1948, נחתם ההסכם בין האצ"ל לבין ההגנה. על-פי הסכם זה יבצע האצ"ל רק פעולות אשר יקבל עליהן הסכמה מוקדמת מאת ההגנה וכן יהיה מוכן לבצע פעולות אשר תוטלנה עליו על-ידי הפיקוד העליון של ההגנה. 
עם תום היום השני של המערכה נערכה התייעצות מפקדים, בה דווח על מספר הנפגעים שהלך וגדל כתוצאה מההתערבות הישירה של הצבא הבריטי בקרבות. את הדיון סיכם בגין XE "בגין:מנחם"  באומרו:
אלמלא הטנקים והמשוריינים הבריטיים, אפשר היה להשיג את מלוא המטרה של ההתקפה.  אך הטנקים ישנם, ואי אפשר להתעלם מקיומם. בתנאים אלה אין זו בושה להפסיק את ההסתערות. נחזיק בקו שאליו הגענו, ונשאיר בו יחידת חלוץ חזקה לקראת הימים הבאים. את שאר היחידות נוציא מחזית זו, שבה אינן יכולות להביא תועלת.
כמה מן המפקדים שהשתתפו באותה התייעצות תמכו בהצעה. אחרים, ובראשם "גידי XE "גידי:עמיחי פאגלין" ", טענו שהאויב נמצא על סף שבירה ויש להמשיך בלחימה. אך דעתו של בגין XE "בגין:מנחם"  הייתה בבחינת פקודה, שפירושה היה  -  הפסקת המערכה. כאשר הגיעה פקודת הנסיגה לדרגים הנמוכים, היא נתקלה בהתנגדות כללית, והלוחמים דרשו במפגיע לאפשר להם לעשות ניסיון נוסף. בגין XE "בגין:מנחם"  "נכנע" לרצון החיילים ופקודת הנסיגה בוטלה.
ביום השלישי ללחימה שינה "גידי XE "גידי:עמיחי פאגלין" " את הטקטיקה. מאחר והתברר כי אין הלוחמים יכולים לנוע לאורך הרחובות והסמטאות הגלויים לאש האויב, הוחלט לפרוץ את קירות הבתים ולהתקדם בתוכם. כן הוחלט לפוצץ בתים גדולים, כדי לחסום את התקדמות השריון הבריטי שנכנס לפעולה. באשר למעבר בשטח גלוי, הוחלט לבנות מחסומים נגד הירי - שקי חול שירוכזו בתוך הבתים.

בשעות הבוקר הובאו לחזית אלפי שקי חול וכן מקדחים ומכושים לפריצת קירות הבתים. תחילה פתחו הרגמים בהרעשה כבדה, ובשעות אחר-הצהרים החלה ההסתערות. הלחימה נמשכה בכל שעות היום והלילה, במטרה לחצות את שכונת מנשיה הערבית ולנתק אותה מן העיר. עמדה אחר עמדה נכבשה בסערה, ועם כיבוש משטרת מנשיה, התמוטטה התנגדות הערבים. אלא שלוחמי האצ"ל נתקלו בשריון הבריטי שהגיע למקום וניסה לעצור את ההתקדמות. למרות התערבות הבריטים בקרב, נמשכה ההתקדמות בתוך מנשיה, ובשעה שבע בבוקר הגיעו ראשוני הלוחמים אל הים. בזאת נסתיים הקרב על מנשיה.
משוריין חוזר ממנשיה לאחר סיום הקרב

עם כיבוש מנשיה השתרר תוהו ובוהו מוחלט בכל רחבי העיר. הבריחה ההמונית הייתה בעיצומה והצבא הבריטי נטל על עצמו את מלוא האחריות להגנתה של יפו. אל העיר הגיעה תגבורת מקפריסין וממלטה ואניות הצי הבריטי שייטו אל מול חופי תל-אביב. המושל הבריטי של מחוז לוד הודיע לישראל רוקח, ראש עיריית תל-אביב, שאם האצ"ל לא יפסיק את התקפתו, תופגז העיר על-ידי טנקים מן היבשה, מאניות הצי הבריטי מהים וכן ממטוסי חיל התעופה. האולטימטום נדחה על-ידי מפקדת האצ"ל, ולמחרת בבוקר החלו הבריטים להפגיז את אזור בית-הספר "אליאנס" בו שכן מטה האצ"ל. באותו זמן התקדמו טנקים ומשוריינים בריטיים לעבר מנשיה ופתחו באש עזה לעבר האזור שנכבש זה לא מכבר. הייתה זו הפעם הראשונה בה לחמו אנשי האצ"ל פנים אל פנים נגד הצבא הבריטי. למרות היתרון הברור שהיה לבריטים בארטילריה ובשריון, לחמו חיילי האצ"ל באומץ ובגבורה ולא נסוגו מן המערכה. מפקדים בכירים צעדו בראש חייליהם ועצרו את השריון על-ידי פיצוץ בתים ופיזור ההריסות על-פני הכבישים והסמטאות.
בעוד הקרב נמשך, הודיעה מפקדת האצ"ל שאם לא תופסק ההפגזה הבריטית, יפנה האצ"ל את אש המרגמות שלו אל המושבה הגרמנית ביפו, מקום מושבו של הצבא הבריטי. בנוסף לזאת הודיעה המפקדה שיש בידה להפגיז גם את מחנות הצבא שנשארו בארץ ולגרום לאבדות בקרב החיילים הבריטיים ערב פינויים מן הארץ. 
מושל מחוז לוד הודיע לישראל רוקח XE "רוקח:ישראל"  שהבריטים אינם עומדים עוד על דרישתם לפינוי מוחלט של מנשיה ומסתפקים בכך שהמשטרה תפונה מלוחמי האצ"ל ותימסר לידי הבריטים, רחוב חסן בק יפונה לצרכיי תנועה חופשית לכלי רכב בריטיים והעמדות במנשיה בהן מחזיקים אנשי האצ"ל יפונו ויועברו לידי אנשי ההגנה. מפקדת האצ"ל השהתה את תשובתה והכינה הפתעה לבריטים: חבלני האצ"ל פוצצו את משטרת מנשיה, שהפכה לעיי חורבות. בנוסף לזאת פוצצו החבלנים גושי בתים, שבנפלם לרחוב, חסמו את המעבר לתל-אביב. לאחר מכן הודיעה מפקדת האצ"ל על הסכמתה להעביר את העמדות לידי כוחות ההגנה.
ביום שלישי בלילה, לאחר נפילת מנשיה, פתחה ההגנה במבצע "חמץ", שמטרתו - כיבוש כפרים בדרום יפו. באחד המקומות, תל-א-ריש, ערכו הערבים התקפת נגד, ולאחר שנגרמו להגנה אבדות כבדות (33 הרוגים ונעדרים וכ100- פצועים), נאלצו אנשיה לסגת. למחרת היום ביקשה ההגנה שמרגמות האצ"ל יפגיזו את תל-א-ריש כדי לסייע בהוצאת הפצועים וכך אומנם היה. אותו יום אף השאיל האצ"ל להגנה חולייה של רגמים כדי להפגיז את הכפר הערבי סלמה ולסייע בכיבושו.
ב12- במאי הגיעה למפקדת ההגנה בתל-אביב משלחת של נכבדים ערבים מיפו ולאחר משא-ומתן חתמה על הסכם הכניעה. כעבור יום, ב13- במאי 1948, עזבו בשעות הבוקר אחרוני הבריטים את יפו. אותו יום, בשעות אחר הצהרים, נעה לעבר יפו שיירה של חיילי ההגנה והאצ"ל, ובראשה משוריין של האצ"ל שנלקח שלל מן הבריטים. בכניסה ליפו הם נתקבלו על-ידי "ועדת החירום", מלווים בנכבדים ערבים שנשארו בעיר. ביפו הוכרז משטר צבאי והוקמה מפקדה משותפת  לשני הארגונים.

מחיר כיבוש יפו היה כבד: 32 הרוגים (מתוכם כמחצית נפלו בקרב עם הבריטים) ו77- פצועים. בנוסף לזאת נהרגו 9 לוחמי האצ"ל במערכה על הגנת תל-אביב. 
מסגד חסן-בק ביפו

ההסכם בין האצ"ל וההגנה

זמן קצר לאחר החלטת האו"ם מה29- בנובמבר 1947, החליטה הנהלת הסוכנות היהודית להיענות להצעת האצ"ל ולפתוח במשא-ומתן בדבר שיתוף פעולה בין הארגון להגנה. המשא-ומתן היה קשה ומייגע, בייחוד בגלל התנגדותו הנמרצת של דוד בן-גוריון XE "בן-גוריון:דוד"  ומוסדות מפא"י לכל צורה של הסדר. במסיבת עיתונאים שקיים בן-גוריון זמן קצר לפני החלטת הסוכנות היהודית, אמר:
אין כל משא-ומתן עם 'הפורשים' וגם לא יהיה. אם ה'פורשים' יפרקו את ארגוניהם וימסרו את נשקם, יוכל כל אחד מהם להתנדב להגנת היישוב ככל יהודי אחר, ואם יימצא מתאים - יצורף לשורותיה.
עוד קודם שהמשא-ומתן הגיע לסיומו, קמו בשטח הסדרים מקומיים של שיתוף פעולה בין לוחמי האצ"ל ללוחמי ההגנה. הרקע לכך היו מעשי האיבה של הערבים, שהלכו וגברו בכל חלקי הארץ.
בתחילת אפריל 1948 התכנס הוועד הפועל הציוני ודן, בין השאר, בהסכם עם האצ"ל. לאחר ויכוח קשה, אישר הוועד הפועל הציוני את ההסכם עם האצ"ל (32 נציגי מפא"י ומפ"ם הצביעו נגד, אולם 39 הנציגים של יתר המפלגות הכריעו את הכף והצביעו בעד ההסכם).
ואלה פרטי ההסכם:
א.
עמדות האצ"ל תהיינה נתונות למרותו של מפקד החזית הממונה מטעם ההגנה שיעביר למפקדיהן את הוראותיו באמצעות מפקד שיתמנה על ידי האצ"ל.
ב.
תוכניות ההתקפה בחזית א' (הערבית) ותוכניות התגובה בחזית ב' (הבריטית) תהיינה טעונות אישור מוקדם. פרטיהן, ביחס לאובייקט ולזמן, יתבררו בפגישות אישיות של הנציגים והמומחים. כמו כן יהיה האצ"ל מוכן לבצע תוכניות שתוטלנה עליו.
ג.
את חברי האצ"ל יחייב העיקרון של התנגדות לניסיון לפרוק מעליהם את נשקם. בנסיבות מיוחדות יתחשבו חברי האצ"ל, הניצבים בעמדות מגן, במצבן של עמדות ההגנה הקרובות.
ד.
לא תבוצענה פעולות החרמה של כסף בשטח הנתון לשמירה יהודית. מאידך לא יופרע האצ"ל באיסוף כספים חופשי והמוסדות יאשרו, הן בארץ והן בתפוצות הגולה, כי אין אצ"ל מקבל מהם כל הקצבה מן המגביות הנערכות לצורכי הביטחון הכלליים.    
ה.
התוכניות לרכישת נשק תעובדנה מתוך התייעצות משותפת ותבוצענה מתוך הסכמה הדדית.
ו.
ההסדר העקרוני הזה יהיה טעון, בטרם ייכנס לתוקפו, הבהרה ביחס לאי-אלה פרטים. על הנציגים והמומחים יוטל להבהיר פרטים אלה.
מפגש בין הנציגים המומחים התמהמה, והתקיים רק ב26- באפריל, היום השני למתקפה על יפו. בתום הפגישה נכנס ההסכם לתוקפו.
ההסכם היה אמור למלא חלל ריק שנוצר עד להקמתה של המדינה העברית בארץ-ישראל. כזכור, הכריז האצ"ל כי עם קום המדינה יתפרק מנשקו בשטח המדינה היהודית ולוחמיו יצטרפו לצבא העם. לא כן באשר לירושלים, אשר אמורה הייתה להיות תחת שלטון בין-לאומי בחסות האו"ם. בירושלים ימשיך האצ"ל להתקיים כארגון עצמאי עד לצירופה של העיר למדינת ישראל.

בגין: מנחם, 120, 121, 122

בן-גוריון: דוד, 125

גידי: עמיחי פאגלין, 120, 122

פאגלין: עמיחי ("גידי"), 120

רוקח: ישראל, 123

עמיחי פאגלין ("גידי")


(1978-1922)





נולד בשנת 1922 בתל-אביב. ב1939- הצטרף ל"הגנה", אולם כעבור שנתיים עבר לאצ"ל.


בתחילת "המרד" (1944) השתתף בפיצוץ משרדי מחלקת העלייה בחיפה, פיצוץ משרדי מס-ההכנסה וכן בהתקפה על בניין הבולשת הבריטית ביפו. 


ב1946-, לאחר מאסרו של איתן לבני, התמנה פאגלין קצין המבצעים הראשי של האצ"ל וחבר המפקדה הראשית.


גם בתפקידו החדש המשיך להשתתף בפעולות נגד השלטון הבריטי, כמו הפשיטה על שדה התעופה בקסטינה. עשרות מבצעי האצ"ל היו פרי תכנונו, והבולטים שבהם: פיצוץ מלון המלך דוד, הפריצה לכלא עכו וכיבוש יפו.


המציא את פצצת החבית שפוצצה את בניין המשטרה בחיפה, תכנן ובנה מוקשי רכבות וכן מתקנים אחרים. בעקבות פרשת "אלטלנה" נעצר, אולם הצליח לברוח מהמעצר.


ב1977- התמנה יועץ ראש הממשלה (מנחם בגין) למלחמה בטרור. תעשיין.

מגדל השעון ביפו

